Pietro Valpreda (29. elokuuta 1932 Milano – 6. heinäkuuta 2002 Milano), oli italialainen anarkisti, tanssija ja teatterialan sekatyömies, jonka viranomaiset joulukuussa 1969 julkisesti nimesivät syylliseksi Piazza Fontanan pommi-iskuun, syistä joita ei ole koskaan täysin selvitetty. Valpredaa pidettiin todisteiden puutteesta huolimatta vangittuna kolme vuotta, kunnes lainsäätäjä (Italian parlamentti) puuttui asiaan säätämällä lain "ad personam" (ns. ”Legge Valpreda”) joka mahdollisti Valpredan laskemisen vapaalle jalalle odottamaan oikeuden lopullista vapauttavaa tuomiota.